《满宫花 少华画白芙蓉花纨扇见赠漫赋小词》
清代·梁鼎芬

折芙蓉，何处寄。昨夜酒醒刚起。白华绿叶似当年，不及当年风味。

玉池边，凉月里。暮暮朝朝休记。伤心滴泪向君前，莫问此花开未。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。